Acum ceva timp am intocmit pentru voi o lista cu cele mai frumoase terase din Bucuresti, si ne-am gandit ca ar fi frumos sa va spunem de unde se vede Bucurestiul cel mai frumos de sus. Ne referim la localuri in care putem sa mancam sau macar sa servim o cafea in timp ce privim relaxati cum arata Bucurestiul de sus.

Nu pretindem ca este o lista exhaustiva si nici macar noi n-am ajuns prin toate locurile, dar indraznim sa vi le recomandam pentru priveliste si pentru ca am auzit lucruri bune despre ele. Va mai zicem ca nu este un top, ordinea localurilor mergand pe principiu "primul rasarit in minte, primul asternut in pagina". Daca aveti voi alte completari, simtiti-va liberi sa le adaugati.

V-am mai spune ca orice acoperis de bloc din oras se poate transforma intr-un loc de picnic la inaltime, dar pe urma o sa ne acuzati ca v-am provocat probleme cu vecinii.

1. Astrodom (citeste cronica)

Este poate una dintre cele mai pitoresti terase din Bucuresti, cu vedere superba de la etaj atat pe timp de zi, cat si pe timp de noapte. Preturile un pic cam mari nu ne descurajeaza sa ajungem pe acolo de cate ori putem si sa ne relaxam pe scaunele "dantelate". De la Astrodom se vad foarte bine cateva cladiri importante din oras si sumedenia de copaci din zona de nord a Capitalei - ce loc mai frumos de unde sa admiri frunzele colorate? Terasa Astrodom o gasiti pe acoperisul hotelului Residence, din zona bisericii Casin.

Ce vezi de sus: Charles de Gaulle Plaza, Arcul de Triumf, Biserica Casin, verdeata.

2. Terasa MNAC (citeste cronica)

Sa bei un cocktail cocotat pe Casa Poporului e ca un vis devenit realitate. Dincolo de simbolistica din spatele gestului, panorama asupra Cotroceniului iti cam taie respiratia. Ce-i drept, pana ajungi sus trebuie sa te strecori printre tot felul de detectoare si aparate sofisticate, dar noi am fost acolo si zicem ca privelistea merita. Serviciul e cam dubios, dar nici ca mai conteaza.

Ce vezi de sus: cartierul Cotroceni.

3. Sole

Situat la etajul 15 al sediului ING de pe Iancu de Hunedoara colt cu strada Caderea Bastiliei, am descoperit Sole si incantatoarea sa priveliste la apusul unei zi de toamna. Mancarea nu e cine stie ce, serviciul e putin pretentios si decorul anost, insa cand e vorba de priveliste, panorama pe trei laturi a lui Sole e una dintre cele mai spectaculoase din oras.

Ce vezi de sus: bulevarde, blocuri, podul Basarab, apusuri superbe.

4. 18 Lounge

Altfel stau lucrurile cand vorbim de restaurantul de la etajul 18, unde mancarea ne-a cazut bine. Asemanator cu Sole, si 18 Lounge e mai mult pentru corporatistii care au ocazia sa serveasca un meniu all you can eat cu 20 de lei la pranz. Ne place - ati ghicit - tot pentru priveliste. Il gasiti, de altfel, la ultimul etaj al unei cladiri de birouri din Piata Presei Libere, City Gate South Tower.

Ce vezi de sus: Parcul Herastrau, verdeata, Casa Presei, podul Basarab.

5. Zoom Out

Ne-am cocotat la etajul sase dintr-o cladire de pe strada Coltei, de unde panorama de 360 de grade deasupra Centrului Vechi ni s-a parut impresionanta. Nu la fel de atinsi am fost de fotoliile incomode, servirea prea putin prompta si amenajarea pe alocuri kitschoasa. Mergeti repede pana la Zoom Out, pana mai e cald afara.

Ce vezi de sus: Casa Poporului, Centrul Vechi.

6. Bucataria LaTeral

Frumoase apusuri si la LaTeral, de unde zona centrala sare cel mai bine in ochii privitorului de la inaltime. Il gasiti in piata Unirii, si e un restaurant simplu, cu meniu nu foarte diversificat, dar mancare gustoasa si in portii generoase. Daca aveti biroul langa Unirii, dati o fuga in pauza de masa si relaxati-va, Bucurestiul de la etajul 9 al blocului in care se afla LaTeral e foarte pitoresc.

Ce vezi de sus: zona Unirii, un pic din cladirea CEC, pasajul Basarab.

7. SkyBar

Chiar daca SkyBar "pierde in inaltime" fata de celelalte exemple pe care vi l-am dat, fiind situat numai la etajul 5, se lauda cum ca ar fi fost primul roof bar din Bucuresti. Inclusiv la toalete gasiti pe jos colaje cu vederi deasupra orasului. Conceptul a prins destul de puternic si acum SkyBar este unul dintre cele mai celebre baruri "la inaltime" din oras. Il gasiti pe calea Dorobanti, intre Perla si piata Dorobanti.

Ce vezi de sus: blocuri, case, verdeata.

(sursa foto: 1, 2)

8. Avantgarde

In varful hotelului Tulip Inn de pe Nerva Traian poti lua masa la Avantgarde, un restaurant avangardist doar cu numele. Nu va lasati pacaliti de aspectul clasic al decorului, la restaurant se mananca bine (sau cel putin se manca atunci cand am fost noi), la preturi nu foarte piperate. Avantgarde are atuul de a fi situat la etajul 9, ceva mai sus decat barurile si terasele pomenite anterior.

Ce vezi de sus: bulevarde, blocuri, cladiri.

9. Allhambra

Cum mergi pe Splaiul Unirii, pe dreapta la intersectia de la pasajul Marasesti, la etajul 10 gasim deja un titan in domeniu: restaurantul Allhambra, care exista de foarte multa vreme si a fost printre primele care a materializat conceptul de mancare la inaltime. La Allhambra se organizeaza evenimente, se tin concerte si deseori se strang multe persoane cunoscute din high life-ul bucurestean. Interiorul este luxos, dar preturile nu chiar atat de mari. Nu prea am gasit poze cu privelistea, dar poate mergeti voi acolo si ne spuneti daca merita.

Ce vezi de sus: Casa Poporului, zona Unirii, zona centrala.

(sursa foto: afterhours.ro)

10. Club Lounge (Intercontinental)

Club Lounge se afla in varful Intercontinentalului si este un loc exclusivist, pentru oameni de afaceri sau turisti cazati la hotel (care, oricum, trebuie sa plateasca si ei ceva in plus pentru a se relaxa atat de sus). Metropotam inca nu si-a luat servieta si costum ca sa se infiltreze pe acolo, dar i-a ajuns pe la urechi ca panorama e minunata.

Ce vezi de sus: ce nu vezi de sus? :)

(sursa foto: adevarul.ro)